b'\n_START_ARTICLE_\nCitro\xc3\xabn 2CV\n_START_SECTION_\nHistorie\n_START_PARAGRAPH_\nAllerede i 1935 havde Andr\xc3\xa9 Citro\xc3\xabn en plan om at lave en lille bil til de franske b\xc3\xb8nder til erstatning for en hestevogn. Bilen gik i udviklingsperioden under navnet TPV (toute petite voiture). Citro\xc3\xabn selv levede ikke til at se introduktionen af 2CV\'en. Han d\xc3\xb8de i 1935, og p\xc3\xa5 det tidspunkt var fabrikken overtaget af Michelin. De troede p\xc3\xa5 TPV\'en, og manden, der tilendebragte projektet og gav f\xc3\xb8dsel til 2CV\'en som vi kender den i dag, var Pierre Boulanger. Hans mission l\xc3\xb8d: "Byg en \xc3\xb8konomisk bil til den franske bonde, muligvis en passager og nogen varer, i hvilken han kan k\xc3\xb8re til og fra sin mark, men ogs\xc3\xa5 til kirke. Derfor skal der v\xc3\xa6re h\xc3\xb8jde nok i bilen til at b\xc3\xa6re hat." Bilkonstrukt\xc3\xb8ren var ingeni\xc3\xb8ren Andr\xc3\xa9 Lef\xc3\xa8bvre.\n_START_SECTION_\nK\xc3\xa6lenavne\n_START_PARAGRAPH_\n2CV\'en fik mange k\xc3\xa6lenavne, blandt andet gyngehest, presset citron, studenterjaguar, p\xc3\xa6dagogjaguar og fransk sardind\xc3\xa5se\n_START_SECTION_\nKonstruktionen\n_START_PARAGRAPH_\nSelv om bilen var enkel, var den baseret p\xc3\xa5 en for tiden teknisk avanceret l\xc3\xb8sning med tandstangstyring og uafh\xc3\xa6ngig affjedring p\xc3\xa5 alle fire hjul. Oprindelsen til \xc2\xabto heste\xc2\xbb refererer til de dav\xc3\xa6rende franske regler om beskatning af biler efter motorens st\xc3\xb8rrelse, betegnelsen CV kan derfor findes p\xc3\xa5 mange \xc3\xa6ldre franske biler. Renault 4CV, Citro\xc3\xabn Traction Avant 7CV osv. Efter 602ccm motoren blev introduceret til brug i 2CV, kunne man v\xc3\xa6lge en 2CV4 med den lille motor og en 2CV6 med den store motor, 2CV6 burde logisk hedde 3CV da den lige smuttede op over 2CV gr\xc3\xa6nsen men da skattehestene da var droppet, og 2Cv navnet var indarbejdet valgte man at bibeholde navnet. Men p\xc3\xa5 nogle markeder, f.eks det Sydamerikanske, kaldes 2CV6 for 3CV. _NEWLINE_Bilen var kendt for at kunne komme frem i al slags terr\xc3\xa6n og en af de mest kendte "tests", den gennemf\xc3\xb8rte var, at den skulle kunne k\xc3\xb8re over en pl\xc3\xb8jemark med en bakke \xc3\xa6g, uden nogen af dem gik i stykker._NEWLINE_2CV er omgivet af myter, blandt andet at den skulle v\xc3\xa6re blevt forbudt i Sverige i 1969, fordi den angiveligt skulle v\xc3\xa6re farlig at k\xc3\xb8re galt i. Sandheden er at den, som s\xc3\xa5 mange andre biler i 1969, blandt andet manglede forlygterensere, nakkest\xc3\xb8tter og to-kreds bremser, og Citro\xc3\xabn mente dengang ikke at det var udgiften v\xc3\xa6rd at montere dette kun til Sverige. Modeller efter 1985 har det kr\xc3\xa6vede udstyr, undtagen forlygterensere, og kan derfor indregistreres i Sverige uden problemer.\n_START_SECTION_\nArvtagerne\n_START_PARAGRAPH_\n2CVens grundkonstruktion blev rygraden i mange af Citro\xc3\xabns mindre modeller, disse biler kaldes ogs\xc3\xa5 for A-modeller (j\xc3\xa6vnf\xc3\xb8r deres tybebetegnelse) og t\xc3\xa6ller biler s\xc3\xa5som 2cv varevogne (AU, AZU, AK), Dyane (AYCB) og varevognen Acadiane (AYCD), Mehari (AYCA) samt Ami 6 og 8 (og den firecylindrede Ami Super).'